**Ministru kabineta noteikumu projekta „Grozījumi Ministru kabineta 2005. gada 22. marta noteikumos Nr. 201 “Korupcijas novēršanas un apkarošanas biroja nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Korupcijas novēršanas un apkarošanas biroja, turpmāk – Birojs, iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Grozījumu pamatā ir iecere veikt Biroja struktūras optimizāciju un uzlabot Biroja funkciju efektīvāku izpildi, izveidojot jaunu struktūrvienību – Stratēģiskās analīzes un politikas plānošanas nodaļu –, kas atradīsies Biroja priekšnieka tiešā pakļautībā un nodrošinās tās darbības jomas izpildi, kas šobrīd atrodas Biroja priekšnieka vietnieka korupcijas novēršanas jautājumos kompetencē (nolikuma 6.3 2., 6.3 4., 6.3 5. un 6.3 6. apakšpunkti), proti, normatīvās bāzes un attīstības plānošanas sistēmas pilnveidošanu korupcijas novēršanas jomā, korupcijas novēršanas un apkarošanas metodikas attīstīšanu valsts pārvaldes iestādēs, Biroja sabiedrisko attiecību koordinēšanu un sabiedrības izglītošanas stratēģijas izstrādi, kā arī veiks Latvijas un citu valstu pieredzes apkopošanu korupcijas novēršanas un apkarošanas jomā un tās analīzi.   Līdz ar Stratēģiskās analīzes un politikas plānošanas nodaļas izveidi vienlaikus tiks likvidētas divas esošās nodaļas, t.i., Politikas plānošanas nodaļa un Informācijas analīzes nodaļa, jaunizveidojamai struktūrvienībai pārņemot abu minēto nodaļu funkcijas.  Iecerētās reorganizācijas ietvaros četras izdalītās kompetences tiks apvienotas ar analītisko darbu, ko patlaban veic Informācijas analīzes nodaļa. Visu iepriekš minēto kompetenču īstenošana vienā struktūrvienībā ir fundamentāls priekšnosacījums gan normatīvajos aktos paredzēto drošības prasību ievērošanai un īstenošanai Biroja ikdienas darbā, izmeklēšanas un operatīvās darbības kapacitātes paaugstināšanai, Biroja reputācijas atjaunošanai, starptautisko rekomendāciju izpildei, gan arī Biroja attīstīšanai kā centrālajai pretkorupcijas iestādei, kas realizē visaptverošu cīņu ar korupciju, nodrošinot stratēģisku, operatīvu un taktisku pieeju korupcijas problemātikai valstī kopumā. Iecerētā struktūrvienība sniegs analītisko atbalstu abām (korupcijas novēršanas un apkarošanas) nozarēm, bet jo īpaši operatīvajās un izmeklēšanas darbībās. Ievērojot Korupcijas novēršanas un apkarošanas biroja likuma 3.panta pirmās daļas otro teikumu, t.i., ka Biroja struktūru nosaka Biroja reglaments, jaunās struktūrvienības kompetence, uzdevumi un amatpersonu pienākumi tiks ietverti iekšējā normatīvajā aktā (reglamentā).  Ņemot vērā apstākli, ka šobrīd Biroja priekšniekam tieši ir pakļautas vairākas struktūrvienības, kuras nodrošina vienīgi atbalsta funkcijas, piem., Juridiskā nodaļa, Iekšējās drošības nodaļa, Finanšu nodaļa, Nodrošinājuma nodaļa un Sekretariāts, noteikumu projekts tiek papildināts ar vispārēju tiesību Biroja priekšniekam veidot struktūrvienības, kuras veiktu arī pamatfunkciju izpildi. Šāds risinājums skaidrāk iezīmētu nošķīrumu starp Biroja priekšniekam un priekšnieka vietniekiem pakļautajām kompetenču jomām un atbildības sadalījumu, ko sīkāk jau raksturotu Biroja reglaments.  Attiecīgi, lai ieceri īstenotu, no nolikuma tiek izslēgti 6.3 2., 6.3 4., 6.3 5. un 6.3 6. apakšpunkti un nolikums tiek papildināts ar tiesību Biroja priekšniekam veidot tam tieši pakļautas struktūrvienības ***(noteikumu projekta 4. un 5.punkts).***  Savukārt pēc grozījumu spēkā stāšanās ar Ministru prezidentu tiks saskaņots un izdots jauns Biroja reglaments (par Biroja uzbūvi un darba organizāciju), atzīstot 2017.gada 13.jūlija reglamentu Nr.1-4/16 „Korupcijas novēršanas un apkarošanas biroja reglaments” par spēku zaudējušu.   1. Noteikumu projekta 3.punkts papildina Biroja priekšnieka vietnieka korupcijas novēršanas jautājumos kompetenci ar darba plānošanu un darba plāna izpildes organizēšanu korupcijas novēršanas jomā. Ar šo saprotot darba plānošanu un darba plāna izpildes organizēšanu 6.3 punktāminēto kompetenču ietvarā. Teleoloģiski interpretējot nolikuma 6.3 punktā ietverto kompetenču kopumu un šobrīd Biroja priekšnieka vietniekam korupcijas novēršanas jautājumos uzticētos pienākumus, ir secināms, ka darba plānošana un darba izpildes organizēšana ir neatņemama abu priekšnieka vietnieku kompetenču sastāvdaļa. Biroja ieskatā nolikumā ir izveidojies neapzināts iztrūkums, ņemot vērā, ka identiska kompetence šobrīd ir paredzēta arī Biroja priekšnieka vietniekam korupcijas apkarošanas jautājumos (sk. nolikuma 6.2 3. apakšpunktu). Tādējādi ar noteikumu projekta 3.punktu minētais iztrūkums tiks novērsts ***(noteikumu projekta 3.punkts)***. 2. Ar noteikumu projekta 1. un 2. punktu tiks gramatiski precizēts un nepārprotami noteikts, ka katra Biroja priekšnieka vietnieka kompetencē ir tam pakļautībā esošo nodaļu darba koordinēšana un vadība ***(noteikumu projekta 1. un 2.punkts)****.* |
| 3. | Projekta izstrādē iesaistītās institūcijas | Korupcijas novēršanas un apkarošanas birojs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa – Biroja priekšnieks un Biroja priekšnieka vietnieks korupcijas novēršanas jautājumos. Pastarpināti – Biroja amatpersonas, kuras veic izmeklēšanas un operatīvo darbību, to darbības efektivitātes veicināšanai. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību netiek prognozēta.  Projekta tiesiskais regulējums samazina kompetenču un pienākumu apjomu Biroja priekšnieka vietniekam korupcijas novēršanas jautājumos, uzticot tās jaunizveidojamai struktūrvienībai. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Spēkā esošajos ārējos normatīvajos aktos papildu grozījumi nav nepieciešami. Savukārt, lai īstenotu iestādes reorganizāciju, Korupcijas novēršanas un apkarošanas biroja priekšnieks ar Ministru prezidentu saskaņos un izdos jaunu Biroja reglamentu (par Biroja uzbūvi un darba organizāciju), atzīstot 2017.gada 13.jūlija reglamentu Nr.1-4/16 „Korupcijas novēršanas un apkarošanas biroja reglaments” par spēku zaudējušu. |
| 2. | Atbildīgā institūcija | Korupcijas novēršanas un apkarošanas birojs. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Korupcijas novēršanas un apkarošanas birojs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts ietekmēs Korupcijas novēršanas un apkarošanas biroja iekšējo struktūru, no Biroja priekšnieka vietnieka korupcijas novēršanas jautājumos kompetences izslēdzot četras darbības jomas, kas turpmāk būs Biroja priekšnieka tiešā pakļautībā esošas nodaļas kompetencē.  Saistībā ar noteikumu projekta izpildi nav nepieciešams veidot jaunas institūcijas vai likvidēt esošās.  Likumprojekta izpilde neietekmēs institūcijai pieejamos cilvēkresursus. |
| 3. | Cita informācija | Nav. |

Ministru prezidents M.Kučinskis

Vīza: Korupcijas novēršanas un

apkarošanas biroja priekšnieks J.Straume

2017.09.25. 13:56

942

Aļošina 67797258

anna.alosina@knab.gov.lv